[{"text_idx": "#000001", "text": "19. detsembril lo\u0303ppesid Keila Lauluva\u0308ljakul vana laulukaare, pinkide ja muude struktuuride lammutusto\u0308o\u0308d ning ja\u0308a\u0308tmete utiliseerimine. Lammutusto\u0308o\u0308st ja\u0308a\u0308nud lage va\u0308ljak saab olema koduks uuendatud laulukaarele, vajalikele hoonetele ja muule uudsele ja huvitavale. Peagi algab maa-aluse taristu va\u0308lja ehitamine ning kogu projekti valmimisajaks on ma\u0308a\u0308ratud 2024. aasta kevad."}, {"text_idx": "#000005", "text": "Pa\u0308kapikkude ralli algkoolimajas. Eelmisel na\u0308dalal ta\u0308itus algkoolimaja pa\u0308kapikkudega, kes olid tulnud kooliperele toredat jo\u0303ulusoovi tooma. Jooksmist ja po\u0303nevust ja\u0308tkus kohe mitmeks pa\u0308evaks, sest vaja oli u\u0308les leida 81 pa\u0308kapikku ning nende toodud ta\u0308hed o\u0303iges ja\u0308rjekorras tabelisse kanda."}, {"text_idx": "#000006", "text": "Hoovilugude korraldajad \u2013 Ohvitseriprouad kutsusid taas ku\u0308psetema koduhoolduses olevatele inimestele ja erivajadustega keilalastele. Ta\u0308na toodi Sotsiaalkeskusesse ohtralt erinevaid kooke , mida siis karpidesse laiali jagati. Aita\u0308hh ku\u0308psetajatele! Eriline ta\u0308nu Keila Kooli 2f klassile (o\u0303petaja Kersti Klaos) ku\u0308u\u0308nalde ning 3 A ja C klassile (o\u0303petajad Ebelii Barndo\u0308k ja Mirjam Pa\u0308rtel ) kaartide eest! Keila Tarbijate U\u0308histule ta\u0308nu karpide eest ja Tiiu Jalakas abi eest! Armsad panustajad, kes te vo\u0303tsite osa Ku\u0308psetame koduhoolduses keilalastele su\u0308ndmusest! Teie toodud jo\u0303uluro\u0303o\u0303mu jagasime pakikestesse, mis jo\u0303uavad enam kui saja inimeseni! Nende seas on ka 45 ta\u0308iesti u\u0308ksikut koduhoolduses eakat ning 29 last. Pakkide vahel said jagatud su\u0308damega tehtud koduleivad ja -saiad, pasteedid(!), soolased ja magusad muffinid, keeksid, plaadi- ja vormikoogid, ku\u0308psised, piparkoogid ning va\u0308ikesed s\u030cokolaadiu\u0308llatused. Lisasime Keila Kooli 2. f klassi ja o\u0303petaja Kersti Klaose juhendamisel tehtud ku\u0308u\u0308nlaid ning 3. a ja 3. c klassi meisterdatud jo\u0303ulukaardid, mille tegu juhendasid o\u0303petajad Ebelii Barndo\u0303k ja Mirjam Pa\u0308rtel. Karbid andis meie oma hea Ro\u0303o\u0303mukas ehk Keila Tarbijate U\u0308histu. Ilma Keila Sotsiaalkeskuse osaluseta, eesotsas Tiiu Jalakas, ei oleks seda va\u0308ikest jo\u0303uluimet saanud su\u0308ndida. Samuti aitasid infoga kaasa linna lastekaitseto\u0308o\u0308tajad."}, {"text_idx": "#000012", "text": "Ta\u0308na ka\u0308is Po\u0303hjamaja 5.d klass Pargimajas, et na\u0308idata 1d klassile etendust \u201eNo\u0303iutud metsa saladus\u201c. Etendus ra\u0308a\u0308kis Jo\u0303ulupaharetist, kes tegi pahandust ainult selle pa\u0308rast, et tal oli igav ja O\u0303nneo\u0303iest- julgest tu\u0308drukust, kes la\u0308ks no\u0303iutud metsa ja avastas, et Jo\u0303ulupaharet oli va\u0308ga u\u0308ksildane kuid samas heasu\u0308damlik. Etenduses sai na\u0308ha pa\u0308kapikke, kes toimetavad Jo\u0303ulurahuorus; lapsi, kes soovivad pa\u0308kapikke aidata ja kuusepuid, kes oskavad kukerpalli teha. \u201eTa\u0308navu tulevad ku\u0308ll erilised jo\u0303ulud!\u201c ro\u0303o\u0303mustasid ko\u0303ik, ja\u0308tsid oma igapa\u0308evamured ja toimetused sinnapaika ning to\u0303ttasid u\u0308ksteisele jo\u0303ulurahu ja imelist pu\u0308hadeaega soovima! O\u0303petajad U\u0308lvi Aaavik ja Anastassia Paasik ning 1.d ja 5.d klass soovivad ko\u0303igile kauneid jo\u0303ule!"}, {"text_idx": "#000013", "text": "Tiina Vikat andis teada, et Tahma Toomas on Aukama\u0308el liikvel ... passige peale! Tahma-Toomas on vanadest riietest valmistatud inimkuju, mis toomapa\u0308eva vo\u0303i uusaasta hommikuks viidi salaja teise pere ukse taha. Et ukse juures seisev Tahma-Toomas ta\u0308hendas, et pere on laisk ja lohakas, siis pu\u0308u\u0308ti seda oma ukse juures kiiresti teise pere ukse juurde viia"}, {"text_idx": "#000014", "text": "Toimus Keila Muusikakooli o\u0303pilaste jo\u0303ulupidu."}, {"text_idx": "#000015", "text": "Ta\u0308na esitasid Vikerkaare lasteaia o\u0303petajad assistentide ja Naksitrallide-Ro\u0303o\u0303mupallide ru\u0308hma lastega saalis IV advendi jo\u0303uluna\u0308idendi \u201eKo\u0303igist ta\u0308htsama selgumislugu\u201c. Na\u0308idendi teksti on kirjutanud o\u0303ppealajuhataja Silja Murel. Na\u0308idend ra\u0308a\u0308gib sellest, kuidas taluperes jo\u0303ulueelseid ettevalmistusi tehes ootavad eit ja taat lapselast ku\u0308lla. Pere kiisud tunnevad aga, et nad polegi enam ko\u0303ige ta\u0308htsamad ja pererahvas tegeleb pidevalt muuga. O\u0308o\u0308sel hiilivad kassid sahvrisse ja kohtuvad pa\u0308kapikuga. Pa\u0308kapikk imestas, et kasside koht pole ju ometi sahvris. Samal ajal hakkasid maitseained vaidlema selle u\u0308le, kes on piparkoogitaignas ko\u0303ige ta\u0308htsam. Vu\u0308rts leidis, et tema nimi ko\u0303lab nagu vu\u0308rst, suhkur ja\u0308lle, et piparkook peab magus olema, pipar aga leidis, et tema nimelises koogis on tema aukohal. Ja vaidlus ja\u0308tkus! Pa\u0308kapikk la\u0308ks tube uudistama ja kutsus kassid teejuhtideks. Vaidlus vaibus ja saabus o\u0308o\u0308rahu. Vastu hommikut hiilisid kassid aga ikkagi sahvrisse, et pipra ja kaneeli sildid a\u0308ra vahetada. Nad lootsid, et kui piparkoogid untsu la\u0308hevad, saavad nad kogu ta\u0308helepanu taas endale. O\u0303nneks avastas eit piprakoogitaigna tegemise ka\u0308igus maitseainete vahetuse, kuna kaneelipurki avades ajas sealolev pipar teda aevastama. Taat to\u0303i tuppa kuuse ja koos ku\u0308lla saabunud lapselapsega ehiti see kenasti a\u0308ra ning hakati piparkooke ku\u0308pstema. Jo\u0303ulud vo\u0303isid peagi alata! Piparkooke pakuti ka ko\u0303ikidele pealtvaatajatele, kes etendusele su\u0308damest kaasa elasid ja muusikapalade peale hoogsalt plaksutasid. Esmaspa\u0308eval kahes jaos toimuv na\u0308itema\u0308ng etendus hoopis kolmapa\u0308eval ja u\u0308he korraga ko\u0303igile. Ongi tore \u2013 jo\u0303ulud nihkusid veelgi la\u0308hemale ja ongi kohe-kohe ka\u0308es! Lasteaed ta\u0308nab nii organiseerijaid, osata\u0308itjaid kui lahket publikut ning soovib ko\u0303ikidele ha\u0308id peagi saabuvaid pu\u0308hi!"}, {"text_idx": "#000016", "text": "Vikerkaare lasteaia mo\u0303lema maja personali ta\u0308namise jo\u0303uluhetke u\u0308llatuskingitused olid laste lo\u0303unase puhkehetke ajaks aegsasti valmis sa\u0308titud. Kohvi ja tee ko\u0303rvale pakuti nii soolaseid suupisteid kui puuvilju. Taustaks ko\u0303las meeleolukas jo\u0303ulumuusika."}, {"text_idx": "#000017", "text": "Selleks aastaks sai ja\u0308lle la\u0308bi ka Rukkilille lasteaia tore Jo\u0303ulutrall. Jo\u0303uluvana on auga puhkuse a\u0308ra teeninud, sest nii palju tantsu kui sel aasta lu\u0308u\u0308a sai, ta ei ma\u0308letanudki. Eriti ro\u0303o\u0303msaks tegid teda aga laste endatehtud luuletused, sest neid ta kuulis esimest korda. Ta\u0308name ka Ilmataati, kes suutis vihma meie pidude lo\u0303puni pilves hoida."}, {"text_idx": "#000018", "text": "Kaheksandat korda tulid Keila kristlikud kogudused Keila jaama platsile, et tervitada rongilt tulijaid jo\u0303ulude puhul asjakohaste laulude, piparkookide ja sooja teega. Tagasihoidliku tahvliteatega tuletati meelde, millal Keila Miikaeli kirikus, Keila Baptistikirikus ja Adventkoguduses jo\u0303uluteenistused toimuvad."}, {"text_idx": "#000019", "text": "Jo\u0303uluvo\u0303istlusel Audentese spordihoones tegi Karmel Jano eile 1000 meetri distantsi vo\u0303ites uue isikliku rekordi 3.03,14"}, {"text_idx": "#000020", "text": "Muusikakoolis oli Margus Minni kitarrio\u0303pilaste kontsert."}, {"text_idx": "#000029", "text": "Et jo\u0303uluaeg oleks veelgi toredam, oodati ku\u0308lastajaid Harjumaa Muuseumisse Ma\u0308a\u0308ra Ma\u0308e meistrikoja perenaisest filmi vaatama. U\u0308htlasi sai perenaise kunsti kaasa osta."}, {"text_idx": "#000030", "text": "Keila Sotsiaaldemokraadid jagasid jaama platsil piparkooke."}, {"text_idx": "#000032", "text": "Linnavalitsus on suletud, ametnikud to\u0308o\u0308tavad kodukontoris kuni keskpa\u0308evani."}, {"text_idx": "#000033", "text": "Keila Ja\u0308a\u0308tmejaam avatud 10:00-18:00, 24.-26. detsembril on jaam suletud."}, {"text_idx": "#000034", "text": "Keila KK esindusmeeskonnale so\u0303idab ku\u0308lla BC Tarvas! Tule veeda meiega u\u0308ks mo\u0303nus jo\u0303ulueelne o\u0303htupoolik ja kes teab, vo\u0303ib-olla saab saalis ka jo\u0303uluvana na\u0308ha!"}, {"text_idx": "#000035", "text": "Jo\u0303ululaupa\u0308ev Adventkoguduses: 24. detsembril kell 12 Jo\u0303ulujumalateenistus, ko\u0303neleb pastor Marge Randlepp, laulavad koguduse lapsed, kaetud jo\u0303ululaud."}]